Fakultet za menadžment u turizmu i ugostiteljstvu Sveučilišta u Rijeci, Primorska 42, p.p. 97, Ika, 51 410 Opatija, OIB: 85799845149, kojeg zastupa dekanica prof. dr. sc. Dora Smolčić Jurdana (u daljnjem tekstu: Fakultet) i

|  |  |  |
| --- | --- | --- |
| Click or tap here to enter text. | Click or tap here to enter text. | Click or tap here to enter text. |
| (Ime i prezime) | (država) | (grad) |
| Click or tap here to enter text., | broj identifikacijske iskaznice ili putovnice Click or tap here to enter text. | |
| (adresa) |  |  |
| Izdane u Click or tap here to enter text. | | |
| OIB: Click or tap here to enter text. (u daljnjem tekstu: student), sklopili su | | |

**UGOVOR O REDOVITOM STUDIRANJU**

**preddiplomski sveučilišni studij „Poslovna ekonomija u turizmu i ugostiteljstvu“**

**(strani državljani)**

**UVODNE ODREDBE**

**Članak 1.**

Ugovorne strane suglasno utvrđuju sljedeće:

- Student je državljanin Click or tap here to enter text.

- Student je završio četverogodišnje srednje obrazovanje ili ono njemu ekvivalentno te je dostavio odgovarajuću dokumentaciju unutar propisanog roka za slanje dokumentacije Središnjem prijavnom uredu i stekao pravo upisa u akademskoj 2020./2021. godini na preddiplomski sveučilišni studij „Poslovna ekonomija u turizmu i ugostiteljstvu**“.**

Ovim ugovorom utvrđuju se međusobna prava i obveze redovitog studiranja studenta stranog državljanina koji po Click or tap here to enter text. puta upisuje prvu godinu preddiplomskog sveučilišnog studija.

**PRAVA I OBVEZE FAKULTETA**

**Članak 2.**

Fakultet se obvezuje, da će izvoditi preddiplomski sveučilišni studij „Poslovna ekonomija u turizmu i ugostiteljstvu“ prema izvedbenom planu i programu koji se objavljuje prije početka nastave na službenim mrežnim stranicama Fakulteta.

**Članak 3.**

Fakultet se obvezuje osigurati studentu izvedbu studija u skladu s propisima kojima se uređuje visoko obrazovanje, Statutom i drugim općim aktima Sveučilišta u Rijeci (u daljnjem tekstu: Sveučilište) i Fakulteta, na način da studentu omogući uredno izvršavanje nastavnih i drugih obveza.

**Članak 4.**

Fakultet odgovoran je za:

* ostvarivanje nastavnog plana i programa,
* kontinuirano praćenje, vrednovanje i ocjenjivanje postignutih rezultata studenta za ugovoreni dio programa,
* izvršavanje drugih obveza koje proizlaze iz zakonskih i drugih propisa kojima se propisuje visoko obrazovanje.

**PRAVA I OBVEZE STUDENTA**

**Članak 5.**

Student ima prava i obveze utvrđene Zakonom i drugim propisima kojima se uređuje visoko obrazovanje, Statutom i drugim općim aktima Sveučilišta i Fakulteta.

Student ima obvezu poštivati režim studija, etički kodeks i druge opće akte Sveučilišta i Fakulteta te uredno izvršavati svoje nastavne i druge obveze.

**Članak 6.**

Fakultet je nositelj svih prava intelektualnog vlasništva u odnosu na radove koje student izradi u okviru nastavnog programa (seminarski, diplomski, završni i drugi radovi), što se osobito odnosi na pravo priopćavanja dijela javnosti putem mrežnih stranica. Svi radovi koje student izradi u okviru studijskog programa pohranjuju se u repozitoriju sastavnice u otvorenom pristupu. Sva prava student prenosi na Fakultet bez naknade, u vremenski i teritorijalno neograničenom opsegu. Student je dužan poštivati tuđa autorska i druga prava intelektualnog vlasništva te je osobno odgovoran u slučaju povrede tih prava. Student se obvezuje nadoknaditi Fakultetu cjelokupni iznos plaćen od strane Fakulteta s osnove odgovornosti Fakulteta prema trećoj osobi kao posljedice povrede autorskog ili drugog prava intelektualnog vlasništva treće osobe koju je počinio student.

**TROŠKOVI STUDIJA**

**Članak 7.**

Troškovi redovitog studija za studente strane državljane koji se po prvi puta upisuju u prvu godinu preddiplomskog sveučilišnog studija „Poslovna ekonomija u turizmu i ugostiteljstvu“ u akademskoj 2020./2021. godini, obuhvaćaju participaciju u troškovima studija u iznosu od 16.500,00 kuna uvećano za troškove upisa od 380,00 kuna, koje student uplaćuje u jednokratnom iznosu prilikom upisa.

Troškovi studija za upis u naredne godine studija uplaćuju se sukladno Odlukama Senata Sveučilišta u Rijeci i Fakulteta koje se utvrđuju za svaku akademsku godinu.

Iznos participacije uplaćuje se na račun Fakulteta, a dokaz o uplati dostavlja Studentskoj službi Fakulteta prilikom upisa u svaku godinu studija. Student nema pravo na povrat participacije ako se ispiše sa studija, prekine studij, ne izvršava studentske obveze ili ako mu je odobreno mirovanje studentskih obveza nakon što je akademska godina započela.

Fakultet ima pravo studentu uskratiti nastavak studija, ako student uredno ne podmiri obvezu plaćanja participacije u troškovima studija.

**PRESTANAK STATUSA STUDENTA**

**Članak 8.**

Status studenta prestaje:

* kad student završi studij,
* kad se ispiše sa Sveučilišta,
* ako se ne upiše u sljedeću akademsku godinu,
* ako ne završi studijski program u roku predviđenom studijskim programom i drugim općim aktima,
* ako se isključi sa studija iz razloga utvrđenih drugim općim aktima Sveučilišta i Fakulteta.
* iz ostalih razloga utvrđenih Statutom ili drugim općim aktima Sveučilišta ili Fakulteta

**ZAŠTITA OSOBNIH PODATAKA**

**Članak 9.**

Potpisom ovog Ugovora student potvrđuje da je upoznat da njegove osobne podatke dane u ovom Ugovoru kao i sve druge podatke o njemu koje Fakultet kao voditelj, zajednički voditelj i/ili izvršitelj obrade prikuplja i obrađuje u svrhu izvršavanja ugovora o studiranju i ostvarivanja prava i obveza po osnovi studentskog statusa, Fakultet može koristiti u svojim evidencijama, obrađivati ih i omogućiti njihovu obradu vanjskim pružateljima usluga koji ispunjavanju sve potrebne obveze za zaštitu osobnih podataka u skladu s propisima koji reguliraju zaštitu osobnih podataka, pravnim osobama u sustavu znanosti i visokog obrazovanja te nadležnim javnopravnim tijelima u izvršavanju svojih dužnosti i ovlasti.

**Članak 10.**

Fakultet je dužan s navedenim podacima postupati u skladu s europskim i nacionalnim propisima i internim aktima o zaštiti osobnih podataka, osiguravajući pravilnost postupanja s tim podacima na strani svih osoba kojima će na zakonitoj osnovi biti omogućen pristup podacima, što uključuje njihovo korištenje isključivo u zakonite svrhe i ni na koji način koji bi se mogao smatrati suprotnim interesima ugovornih strana.

**Članak 11.**

Za vrijeme trajanja studija, student je suglasan da se njegovi osobni podaci mogu koristiti pri objavi rezultata ispita sukladno općim aktima Fakulteta koji se odnose na studente, uz primjenu najmanje invazivnih mjera opsega objave osobnih podataka, gdje god je to moguće (primjerice objava identifikacijskog matičnog broja studenta umjesto objave imena i prezimena).

**VAŽENJE UGOVORA**

**Članak 12.**

Ovaj Ugovor primjenjuje se od početka akademske 2020./2021. godine, a traje do prestanka statusa studenta na način utvrđen člankom 8. ovoga Ugovora.

**Članak 13.**

Ugovaratelji su suglasni da će eventualne sporove koji proistječu iz ugovora, uključujući i sporove koji se odnose na pitanja njegovog valjanog nastanka, povreda ili prestanka, kao i na pravne učinke koji iz toga proistječu, rješavati sporazumno, a samo u krajnjoj nuždi suglasni su i ugovaraju nadležnost stvarno nadležnog suda u Rijeci.

**Članak 14.**

Ugovaratelji će primjenjivati odredbe ovog Ugovora onako kako glase, jer one predstavljaju njihovu zajedničku namjenu.

Ovaj Ugovor sklopljen je u 2 (dva) istovjetna i jednako vrijedna primjerka od kojih po 1 (jedan) za svakog ugovaratelja.

KLASA: 602-04/20-01/216

URBROJ:2156-24-20-05-\_\_\_

U Opatiji, \_\_\_\_\_\_\_\_\_\_\_\_\_\_\_\_\_\_\_\_\_\_ 2020.

**Student D e k a n i c a**

\_\_\_\_\_\_\_\_\_\_\_\_\_\_\_\_\_\_\_\_\_\_\_ **prof. dr. sc. Dora Smolčić Jurdana**

Ime i prezime studenta: Click or tap here to enter text.

Matični broj studenta \*:

**PRIVOLA 1**

U skladu s odredbama Opće uredbe o zaštiti podataka i Zakona o provedbi Opće Uredbe o zaštiti osobnih podataka (NN br. 42/2018) dajem privolu Sveučilištu u Rijeci i Fakultetu za menadžment u turizmu i ugostiteljstvu za prikupljanje i obradu mojih osobnih podataka: ime i prezime, adresa prebivališta, adresa boravišta, broj telefona, broj mobitela, privatna e-mail adresa, službena studentska e-mail adresa, matični broj studenta, JMBAG, OIB, završena prethodna razina obrazovanja, slika i potpis u svrhu: izvršavanja ugovora o studiranju i ostvarivanja prava i obveza po osnovi studentskog statusa, informiranja o obveznoj stručnoj praksi, informiranja o mobilnosti studenata, dostave podataka ovlaštenom liječniku u svrhu obavljanja obaveznog sistematskog pregleda, organiziranja i provedbe vršnjačke potpore Student mentor, kontaktiranja za potrebe istraživanja, informiranja o svečanoj promociji diplomanata, za potrebe aktivnosti Udruge diplomiranih studenata ALUMNI, promidžbe i drugih promocijskih aktivnosti na mrežnim stranicama Fakulteta i službenim promidžbenim materijalima, dostavljanja informacija o programima Fakulteta, objave podataka na službenoj stranici Fakulteta u svrhu promocije diplomanata.

Potpisom ove privolestudent potvrđuje da je upoznat da njegove osobne podatke kao i sve druge podatke o njemu koje Fakultet kao voditelj, zajednički voditelj i/ili izvršitelj može koristiti u svojim evidencijama, obrađivati ih i omogućiti njihovu obradu vanjskim pružateljima usluga koji ispunjavanju sve potrebne obveze za zaštitu osobnih podataka u skladu s propisima koji reguliraju zaštitu osobnih podataka, pravnim osobama u sustavu znanosti i visokog obrazovanja te nadležnim javnopravnim tijelima u izvršavanju svojih dužnosti i ovlasti.

Osim za svrhu za koju je dana privola, prikupljeni osobni podatak se neće koristiti u druge svrhe.

Ova izjava se pohranjuje u Ured za studente i odlaže se u dosje studenta.

Potvrđujem da sam upoznat/a da imam pravo odustati od dane privole i zatražiti prestanak daljnje obrade osobnih podataka u navedene svrhe.

Potpisom ove Privole potvrđujem da su mi prilikom prikupljanja mojih osobnih podataka pružene informacije od strane Fakulteta, sukladno članku 13. Opće uredbe o zaštiti podataka.

Datum,

Potpis studenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Upisuje Ured za studente

Ime i prezime studenta: Click or tap here to enter text.

**PRIVOLA 2**

U skladu s odredbama Opće uredbe o zaštiti podataka i Zakona o provedbi Opće Uredbe o zaštiti osobnih podataka (NN br. 42/2018) dajem privolu Sveučilištu u Rijeci i Fakultetu za menadžment u turizmu i ugostiteljstvu za prikupljanje i obradu mojih osobnih podataka kao i elektroničke pošte evidentirane u sustavu [**AAI@Edu.Hr**](mailto:AAI@Edu.Hr)u svrhu ostvarivanja prava iz studentskog standarda i kontaktiranja za potrebe provedbe različitih istraživanja.

Osim za svrhu za koju je dana privola, prikupljeni osobni podatak se neće koristiti u druge svrhe.

Ova izjava se pohranjuje u Ured za studente i odlaže se u dosje studenta te po potrebi dostavlja Ministarstvu znanosti i obrazovanja.

Potvrđujem da sam upoznat/a da imam pravo odustati od dane privole i zatražiti prestanak daljnje obrade osobnih podataka u navedene svrhe.

Potpisom ove Privole potvrđujem da su mi prilikom prikupljanja mojih osobnih podataka pružene informacije od strane Fakulteta, sukladno članku 13. Opće uredbe o zaštiti podataka.

Datum,

Potpis studenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_